Die wêreld in foto’s – 26 Januarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Tydelik geskorste studente van die Hong kong Baptiste universiteit, Lau Tsz-kei (20), links, en Andrew Chan (22), woon Vrydag ’n optog by dié universiteit by. Studente in die Kantoneessprekende half-outonome Chinese stad betoog nadat dié twee studente tydelik geskors is ná ’n geskil oor ’n verpligte Mandarynse-taaltoets wat nodig is om ‘n graad te verwerf. (Foto: Kin Cheung, AP) ’n Indiese vroue-lugmagbeampte salueer die basis gedurende Indië se Republiekdag-vieringe in Kolkata, Indië. Indië vier die herdenking van dié land se nasionale grondwet. (Foto: Bikas Das, AP) Ethiopiese ondersteuners vier Vrydag fees gedurende die Standard Chartered Dubai-marathon in Dubai, Verenigde Arabiese Emirate. (Foto: Christopher Pike, AP) Amerikaanse pres. Donald Trump luister Vrydag aandagtig gedurende ’n vergadering met Rwanda se pres. Paul Kagame by die Wêreld-Ekonomiese Forum in Davos, Switserland. (Foto: Evan Vucci, AP) Sjefs dra Vrydag die doodskis van Franse sjef Paul Bocuse gedurende ’n begrafnis by die Saint-Jean-katedraal in Lyon, sentrale Frankryk. Honderde sjefs het die begrafnis van Bocuse, ’n meester-sjef wat langer as ’n halwe eeu die Franse kookkuns vervolmaak het, bygewoon. (Foto: Philippe Desmazes, AP)